**Národná rada Slovenskej republiky**

## **VII. volebné obdobie**

 Číslo: CRD-1750/2019

**1645a**

# **S p o l o č n á s p r á v a**

výborov Národnej rady Slovenskej republiky o výsledku prerokovania návrhu poslanca Národnej rady Slovenskej republiky Petra PAMULU na vydanie zákona, ktorým sa mení a dopĺňa zákon č. 91/2010 Z. z. o podpore cestovného ruchu v znení neskorších predpisov **(tlač 1645)** v druhom čítaní

 Výbor Národnej rady Slovenskej republiky pre hospodárske záležitosti ako gestorský výbor k návrhu poslanca Národnej rady Slovenskej republiky Petra PAMULU na vydanie zákona, ktorým sa mení a dopĺňa zákon č. 91/2010 Z. z. o podpore cestovného ruchu v znení neskorších predpisov **(tlač 1645)** (ďalej len „gestorský výbor“) podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov (ďalej len „rokovací poriadok“) spoločnú správu výborov Národnej rady Slovenskej republiky.

**I.**

Národná rada Slovenskej republiky uznesením č. 2052 z 19. septembra 2019 pridelila predmetný návrh zákona na prerokovanie týmto výborom:

 Ústavnoprávnemu výboru Národnej rady Slovenskej republiky

 Výboru Národnej rady Slovenskej republiky pre financie a rozpočet a

 Výboru Národnej rady Slovenskej republiky pre hospodárske záležitosti.

Výbory prerokovali návrh zákona v lehote určenej uznesením Národnej rady Slovenskej republiky.

**II.**

Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili gestorskému výboru v určenej lehote žiadne stanovisko k predmetnému návrhu zákona (§ 75 ods. 2 rokovacieho poriadku).

**III.**

Návrh zákonaodporúčali Národnej rade Slovenskej republiky schváliť:

Ústavnoprávny výbor Národnej rady Slovenskej republiky uznesením č. 748 z 8. októbra 2019

Výbor Národnej rady Slovenskej republiky pre financie a rozpočet uznesením č. 489 z 10. októbra 2019

Výbor Národnej rady Slovenskej republiky pre hospodárske záležitosti o predmetnom návrhu rokoval dňa 10. októbra 2019, avšak o návrhu nehlasoval, pretože podľa § 52 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov **nebol uznášaniaschopný**.

**IV.**

Z uznesení výborov Národnej rady Slovenskej republiky uvedených pod bodom III tejto správy vyplývajú nasledovné pozmeňujúce a doplňujúce návrhy:

**1. K čl. I, 3. bodu**

V čl. I, 3. bode [§ 4 písm. q)] sa slová „je poskytovateľom investičnej pomoci“ nahrádzajú slovami „poskytuje investičnú pomoc“.

Pozmeňujúci legislatívno-technický návrh, ktorý gramaticky koriguje navrhované ustanovenie vzhľadom na znenie úvodnej vety.

**Ústavnoprávny výbor NR SR**

 **Výbor NR SR pre financie a rozpočet**

***Gestorský výbor odporúča schváliť***

**2. K čl. I, 4. bodu**

V čl. I, 4. bode (§ 27b až 27i) odkazy a poznámky pod čiarou k odkazom 9c až 9s sa označujú ako odkazy a poznámky pod čiarou k odkazom 9e až 9u a zároveň sa vykoná aj úprava úvodnej vety.

Pozmeňujúci legislatívno-technický návrh, ktorý reaguje na zákon č. 221/2019 Z. z., ktorým boli do zákona č. 91/2010 Z. z. vložené odkazy a poznámky pod čiarou k odkazom 9c a 9d.

**Ústavnoprávny výbor NR SR**

 **Výbor NR SR pre financie a rozpočet**

***Gestorský výbor odporúča schváliť***

**3. K čl. I, 4. bodu (§ 27b ods. 2)**

Poznámka pod čiarou k odkazu 9f znie:

„9f) Čl. 1 ods. 2 až 5 a čl. 13 nariadenia Komisie (EÚ) č. 651/2014 zo 17. júna 2014 o vyhlásení určitých kategórií pomoci za zlučiteľné s vnútorným trhom podľa článkov 107 a 108 zmluvy (Ú. v. EÚ L 187, 26.6.2014) v platnom znení.“.

Legislatívno-technická úprava uvedenia celého oficiálneho znenia daného právne záväzného aktu EÚ z dôvodu jeho prvého použitia v zákone (bod 41. legislatívno-technických pokynov).

**Ústavnoprávny výbor NR SR**

 **Výbor NR SR pre financie a rozpočet**

***Gestorský výbor odporúča schváliť***

**4. K čl. I, 4. bodu**

V čl. I, 4. bode, § 27e ods. 1 písm. d) sa slovo „kombináciu“ nahrádza slovom „kombinácia“ a slovo „nepresahujúcu“ sa nahrádza slovom „nepresahujúca“.

Pozmeňujúci návrh gramatickej povahy.

**Ústavnoprávny výbor NR SR**

 **Výbor NR SR pre financie a rozpočet**

***Gestorský výbor odporúča schváliť***

**5. K čl. I, 4. bodu**

V čl. I, 4. bode, § 27i ods. 1 v úvodnej vete sa za slovo „Vláda“ dopĺňajú slová „Slovenskej republiky“.

Pozmeňujúci legislatívno-technický návrh vzhľadom na to, že v návrhu zákona nie je zavedená legislatívna skratka „vláda“.

**Ústavnoprávny výbor NR SR**

 **Výbor NR SR pre financie a rozpočet**

***Gestorský výbor odporúča schváliť***

Gestorský výbor odporúča hlasovať o bodoch **1 až 5** spoločne s odporúčaním **s c h v á l i ť.**

**V.**

Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona

**odporúča Národnej rade Slovenskej republiky**

návrh poslanca Národnej rady Slovenskej republiky Petra PAMULU na vydanie zákona, ktorým sa mení a dopĺňa zákon č. 91/2010 Z. z. o podpore cestovného ruchu v znení neskorších predpisov **(tlač 1645)**

**s c h v á l i ť** vznení pozmeňujúcich a doplňujúcich návrhov uvedených v tejto spoločnej správe, ktoré gestorský výbor odporúčal schváliť.

 Spoločná správa výborov Národnej rady Slovenskej republiky o výsledku prerokovania návrhu zákona v druhom čítaní bola schválená uznesením Výboru Národnej rady Slovenskej republiky pre hospodárske záležitosti č. 409 z 15. októbra 2019.

Týmto uznesením výbor zároveň poveril spoločného spravodajcu Tibora Jančulu predložiť návrhy podľa §  81 ods. 2, § 83 ods. 4, § 84 ods. 2 a § 86 rokovacieho poriadku Národnej rady Slovenskej republiky.

Bratislava 15. októbra 2019

Jana **K i š š o v á**, v.r.

predsedníčka Výboru NR SR

pre hospodárske záležitosti